**RUTINER FOR ELEVER PÅ 8.-10 TRINN SVARHOLT SKOLE**

**RØDT NIVÅ, 25.08.20**

**SMITTEFOREBYGGENDE TILTAK:**

Det gjøres mange tiltak i alle deler av samfunnet som til sammen begrenser smittespredningen. Det er viktig å bruke tiltak som er tilpasset ulike situasjoner. Svarholt skole og Svarholt skole SFO sine tiltak er skissert nedenfor.

Ingen kan lastes dersom smitte i skolen/på SFO oppstår. Så lenge viruset sirkulerer i samfunnet, kan sykdom oppstå; det er ikke mulig å forhindre alle nye tilfeller. Det betyr at det kan komme smitte i skolen/på SFO, men tiltakene beskrevet her vil begrense smittespredning blant barn og ansatte i skolen/SFO.

**De tre grunnpilarene for å begrense smittespredning er i prioritert rekkefølge:**

1. Ingen syke skal møte på skolen
2. God hygiene og forsterket renhold
3. Redusert kontakt mellom personer

Disse smittevernsrutinene skal gjennomgås med alle elever på 8.-10. trinn.

**ELEVER SKAL KOMME PÅ SKOLEN:**

* Når de ikke har symptomer på sykdom
* Når de er symptomfrie etter gjennomgått luftveisinfeksjon
* Hvis en i husstanden har symptomer på luftveisinfeksjon, men ikke bekreftet covid-19, skal eleven møte på skolen som normalt. Disse skal imidlertid gå hjem fra skolen dersom de får symptomer.
* Elever med typiske symptomer på pollenallergi (kjent pollenallergi, rennende nese, rennende/kløende øyne) kan møte på skolen

**NÅR SKAL ELEVER IKKE MØTE PÅ SKOLEN:**

* Elever med nyoppståtte symptomer på luftveisinfeksjon skal være hjemme inntil tilstanden er avklart
* Elever med milde tegn på luftveissymptomer og sykdomsfølelse skal ikke møte på skolen. De skal holde seg hjemme til de har vært symptomfire i 1 døgn.
* Elever som har fått bekreftet covid-19 skal være i isolasjon. Det er helsetjenesten som beslutter hvem som skal være i isolasjon og hvor lenge.
* Elever som er i nærkontakt (hustandsmedlem) til en person bekreftet med covid-19 skal være i karantene. Det er helsetjenesten som beslutter hvem som skal være i karantene og hvor lenge.
* Elever som blir syk i løpet av skolehverdagen drar hjem med en gang etter at skolen har vært i dialog med foresatte..
* Ta kontakt med kommunehelsetjenesten ved spørsmål

**GOD HYGIENE:**

God håndvask og god hostehygiene er viktig både på grønt, gult og rødt tiltaksnivå.

God hånd- og hostehygiene reduserer smitte ved alle luftveisinfeksjoner, også smitte med covid-19. Disse tiltakene skal redusere smitte via gjenstander og hender og redusere smitte ved hoste. Rene hender er det viktigste tiltaket mot slik indirekte smitte.

**HÅNDVASKRUTINE ELEVER:**

* Vaske hender når de kommer på skola
* Vaske hender før mat
* Vaske hender etter toalettbesøk
* Vaske hender ved synlig skitne hender
* Ved bytte av undervisningsrom
* Etter kontakt med kroppsvæsker (eksemeplves etter å ha pusset nese)
* Etter kontakt med dyr

**HOSTEHYGIENE:**

* Det anbefales å ha tørkepapir lett tilgjengelig til bruk. Har man det ikke tilgjengelig, anbefales det å bruke albuekroken når en hoster eller nyser
* Unngå å røre ved ansiktet eller øynene

**RUTINER RENHOLD:**

**Forsterket renhold utføres på utsatte områder:**

* Toaletter rengjøres to ganger daglig
* Engangspapirhåndklær og såpe er tilgjengelig, og søppel tømmes regelmessig
* Kopimaskinen rengjøres etter bruk
* Spisebord vaskes etter bruk
* Kontaktflater som pult, servant, lysbryter og dørhåntak og området rundt dørhåndtaket rengjøres om morgenen og etter lunsj.
* Utendørs lekeapparater trenger ikke daglig rengjøring
* Dekketøy og bestikk vaskes i oppvaskmaskin etter gjeldende rutiner

**SKOLEHVERDAGEN**

* De ansatte vil fremdeles ivareta elevenes behov for fysisk omsorg og sørge for at alle elever opplever trygghet, tilhørighet og trivsel.
* Elevene har hver sin sitteplass
* Det er nok utstyr til alle elever i rommet
* Elevene deler ikke nettbrett eller PC, der det lar seg gjøre.
* Rengjøre nettbrett og tastatur etter bruk, i de tilfellene elevene må dele på dette.
* Økt bruk av utetid. Uteskole enten to halve dager eller en hel dag i uka
* Bruk av våtservietter og/eller alkoholbasert desinfeksjon når gruppene er ute på tur

**REDUSERT KONTAKT MELLOM ELEVER OG MELLOM ELEVER OG ANSATTE**

Redusert kontakt med andre vil minske risiko for smitte fra personer som ikke vet at de er smittsomme. Det overordnete målet med kontaktreduserende tiltak er å begrense smittespredning mellom personer og å begrense antall kontakter. Dette letter arbeidet med smittesporing og hindrer at hele skolen må stenge ved påvisning av smitte hos en elev eller ansatt.

**Fysisk kontakt:**

* Unngå håndhilsing og klemming
* Hold avstand så langt det lar seg gjøre

**Organisering av kohorter:**

* Anbefalt kohortstørrelse er på 20 elever. Klassene på 8.-10. trinn er mindre enn 20 elever, så de beholdes slik de normalt er.
* Kohortene bytter klasserom i minst mulig grad.
* Ansatte kommer til klasserommene.
* Elevene har hver sin sitteplass
* Større samlinger skal unngås
* Elevene må unngå trengsel på vei inn og ut av undervisningslokalene, i garderober og på toaletter
* Oppstillingsplassene utenfor klasserommene er merket med en meters avstand
* Elevene og ansatte innen kohortene oppfordres til å holde avstand til hverandre, helst en meter, men elevene kan bevege seg som vanlig i klasserommet
* Blanding av kohortene begrenses der det er mulig.
* I gjennomføring av valgfag blandes kohortene, men da holder elvene fra de enkelte kohortene minst en meters avstand til de andre kohortene.
* Der det er nødvendig med ulike faglærere, kan lærere ambulere på tvers av kohorter, mens kohortene har faste klasserom der det lar seg gjøre
* Kohorter kan passere hverandre og være kortvarig i samme område (inntil 15 minutter)
* Kohorter som ikke samarbeider kan oppholde seg i samme rom såfremt det kan være minimum to meters avstand mellom kohortene over lengre tid.
* Kohorter kan eventuelt bytte sammensetning ukentlig etter en helg (minst to dager uten kontakt mellom ansatte og elever)

**Romfordeling:**

* 8. klasse benytter sitt klasserom
* 9. klasse benytter sitt klasserom
* 10. klasse benytter sitt klasserom

**På starten og slutten av dagen:**

* Elevene på 8. – 10. trinn har skoledag fra kl. 09:30 – 14:30. Oppmøte like før kl. 09:30. Det blir tilsyn med skysselevene fra kl. 09:00 - 09:30
* Elevene på 8. – 10. klasse benytter hovedinngangen (oppstart 09:30)
* Elevene på 8. - 10. trinn har matfriminutt kl. 12:00 - 12:30

**Friminutt:**

* Skolegården vil bli oppdelt i områder. Det vil bli laget egne planer for hvilke områder de enkelte gruppene kan benytte. Gruppene rullerer på områdene i løpet av dagen. Vi begrenser hvert område til to samarbeidende kohorter
* De forskjellige teamene vil ha friminutt/matfriminutt til forskjellig tid.
* Teamene organiserer tilsyn med elevene.
* Det vil bli begrenset bruk av utstyr som berøres med hendene.

**SKOLESKYSS:**

* Udir og folkehelseinstituttet ber om at man begrenser offentlig transport til og fra skolen så mye som mulig. Der elever likevel må ta buss bør elevene sitte med minst et seters mellomrom. Fylkeskommunen har forsikret Vestvågøy kommune om at de har hatt gjennomgang av smittevernrutiner og renhold med Boreal.

**MAT OG DRIKKE:**

* Skolekantina vil ikke ha åpent i høst.
* Alle elever må ha med seg egen matpakke og drikke.
* De elevene som har melkeklipp eller juiceklipp vil få utdelt melk eller juice på skola. Drikka hentes av en voksen i gruppa.
* Det blir mulighet for å kjøpe melk/juiceklipp slik at elevene kan få utdelt melk eller juice.
* Mikrobølgeovnene kan ikke brukes.
* Alle elever sitter på sin plass og spiser, de kan ikke sitte rundt felles bord.

**SMITTEVERNTILTAK I ENKELTE FAG:**

* Kroppsøving
	+ Skift før kroppsøving kan eventuelt gjennomføres i ulike klasserom for å sørge for mer plass
	+ Dusjing etter kroppsøving utsettes til elevene har kommet hjem
	+ Unngå aktiviteter med nær kontakt mellom elever som for eksempel enkelte lagidretter, pardans, kampsport og lignende
	+ Svømmeundervisning: Dette kommer vi tilbake til når bassenget eventuelt åpnes.
* Musikk
	+ Unngå at blåseinstrumenterdeles av flere elever
	+ Ved bruk av håndholdte instrumenter og tangenter, må berørte områder tørkes av etter bruk.
* Mat og helse:
	+ Viruset smitter ikke via mat såfremt det utøves god håndhygiene og vanlig kjøkkenhygiene.
	+ Forsøk å gjennomføre undervisningen på alternative måter (for eksempel hjemmeoppgaver)
	+ Unngå mat som tilberedes uten varmebehandling (for eksempel salat og lignende)
* Kunst og håndverk:
	+ Begrens deling av utstyr. Vask og rengjør utstyret dere det er mulig etter bruk.

**SAMHANDLING MED FORESATTE OG FORELDREMØTER:**

Gjennomgøring av større enkeltarrangementer må gjøres i henhold til gjeldende anbefalinger fra Folkehelseinstituttet og Helsedirektoratet.

* Ved rødt tiltaksnivå anbefales det ikke å arrangere foreldremøter eller andre større samlinger.
* Digitale møter anbefales.
* Ved rødt nivå bør utviklingssamtalene erstattes med digitale møter. Hvis det likevel må gjennomføres samtaler med oppmøte, følges disse tiltakene:
	+ Vask hender før og etter samtale
	+ Hold minst en meters avstand mellom ansatte og elev/foresatte

Svarholt skole, 25.08.2020

Mette Løvdal

Rektor